CELEX: 31994R1903
Language: el
Date: 1994-07-27 00:00:00
Title: ΚΑΝΟΝΙΣΜΟΣ (ΕΚ) αριθ. 1903/94 ΤΗΣ ΕΠΙΤΡΟΠΗΣ της 27ης Ιουλίου 1994 σχετικά με τον καθορισμό του ποσού ενίσχυσης για την ιδιωτική αποθεματοποίηση για το χταπόδι «Octopus spp.»

Avis juridique important

|

31994R1903

ΚΑΝΟΝΙΣΜΟΣ (ΕΚ) αριθ. 1903/94 ΤΗΣ ΕΠΙΤΡΟΠΗΣ της 27ης Ιουλίου 1994 σχετικά με τον καθορισμό του ποσού ενίσχυσης για την ιδιωτική αποθεματοποίηση για το χταπόδι «Octopus spp.»  

Επίσημη Εφημερίδα αριθ. L 194 της 29/07/1994 σ. 0017 - 0017

ΚΑΝΟΝΙΣΜΟΣ (ΕΚ) αριθ. 1903/94 ΤΗΣ ΕΠΙΤΡΟΠΗΣ της 27ης Ιουλίου 1994 σχετικά με τον καθορισμό του ποσού ενίσχυσης για την ιδιωτική αποθεματοποίηση για το χταπόδι "Octopus spp."Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2415/89 της Επιτροπής της 3ης Αυγούστου 1989 για τον καθορισμό των λεπτομερειών εφαρμογής σχετικά με τη χορήγηση της ενίσχυσης στην ιδιωτική αποθεματωποίηση για ορισμένα προϊόντα αλιείας (1), όπως τροποποιήθηκε από τον  κανονισμό (ΕΟΚ) αριθ. 1106/90 (2), και ιδίως το άρθρο 2,  Εκτιμώντας:  ότι η μέση τιμή του οχταποδιού "Octapus spp" παρέμεινε κατώτερη του 85 % της τιμής προσανατολισμού κατά τη διάρκεια σημαντικής περίοδου- ότι πληρούνται οι όροι για τον καθορισμό του ποσού της ενίσχυσης στην ιδιωτική αποθεματοποίηση για το σχετικό προϊόν- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Η ενίσχυση στην ιδιωτική αποθεματοποίηση που αναφέρεται στο άρθρο 16 του κανονισμού (ΕΟΚ) αριθ. 3759/92 του Συμβουλίου (3), χορηγείται για τις ποσότητες που τίθενται προς πώληση, κατά την περίοδο από 1ης έως 31 Δεκεμβρίου 1993, με ανώτατο  όριο τους 919 τόνους.  2. Το ποσό της ενίσχυσης για μια ανώτατη διάρκεια αποθεματοποίησης ενός μηνός ανέρχεται σε 45 Ecu ανά τόνο καθαρού βάρους.   Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1994.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 228 της 5. 8. 1989, σ. 10.  (2) ΕΕ αριθ. L 111 της 1. 5. 1990, σ. 50.  (3) ΕΕ αριθ. L 388 της 31. 12. 1992, σ. 1.